title: 2009/743/ЕО: Решение на Съвета от 24 септември 2009 година за назначаване на заместник-член от Италия в Комитета на регионите

text:
               9.10.2009

               BG

               Официален вестник на Европейския съюз

               L 265/38

      РЕШЕНИЕ НА СЪВЕТА

   от 24 септември 2009 година
   за назначаване на заместник-член от Италия в Комитета на регионите
   (2009/743/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Италия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н Flavio DELBONO се освободи едно място за заместник-член на Комитета на регионите,

         РЕШИ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2010 г.:
   г-жа Maria Giuseppina MUZZARELLI, Vice Presidente della Regione Emilia Romagna.
   Член 2
   Настоящото решение поражда действие от деня на приемането му.

      Съставено в Брюксел на 24 септември 2009 година.

            За Съвета

            Председател

         M. OLOFSSON

      (1)  ОВ L 56, 25.2.2006 г., стр. 75.


title: Решение на Cъвета от 19 ноември 2004 година за изменение на декларацията на Европейската общност относно упражняването на компетентността и правото на гласуване, предоставени на Генералната комисия по рибарство за Средиземно море

text:
Важна правна забележка

|

32004D0815

Официален вестник n° L 357 , 02/12/2004 стр. 0030 - 0031 Официален вестник n° L 153 , 07/06/2006 стр. 0223 - 0224

		20041119Решение на Cъветаот 19 ноември 2004 годиназа изменение на декларацията на Европейската общност относно упражняването на компетентността и правото на гласуване, предоставени на Генералната комисия по рибарство за Средиземно море(2004/815/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него, във връзка с член 300, параграф 2, изречение първо и член 300, параграф 3, първа алинея от него,като взе предвид предложението на Комисията, [1]като взе предвид становището на Европейския парламент, [2]като има предвид, че:(1) Европейската общност е член на Генералната комисия по рибарство за Средиземно море (GFCM); при присъединяването си към тази организация Общността внесе единствена декларация на Общността относно упражняването на компетентността и правото на гласуване. [3](2) На заседанието си от 13 до 16 октомври 1997 г. GFCM прие изменения в текста на споразумението за създаване на автономен бюджет.(3) Общността прие, с Решение на Съвета от 17 юли 2000 г., изменението на Споразумението за създаване на Генерална комисия за рибарство за Средиземно море с оглед на създаването на автономен бюджет за тази организация [4].(4) Измененията, отнасящи се до автономния бюджет, влязоха в сила на 29 април 2004 г.(5) Изпълнението на автономния бюджет за GFCM предполага, че Общността ще предостави финансов принос към този бюджет; обемът на приноса налага съответно изменение на декларацията за компетентността и правото на гласуване, внесена по време на присъединяването на Общността към GFCM,РЕШИ:Член единствен1. Европейската общност изменя единствената си декларация относно компетентността и правото на гласуване, внесена в Генералната комисия по рибарство за Средиземно море при присъединяването ѝ към организацията. Декларацията се заменя с декларацията на Европейската общност относно упражняването на компетентността и правото на гласуване съгласно член II(6) от Споразумението за GFCM, съдържаща се в приложението по-долу.2. Председателят на Съвета се упълномощава да нотифицира изменената декларация на Европейската общност пред Генералния директор на Организацията по прехрана и земеделие (ФАО).Съставено в Брюксел на 19 ноември 2004 година.За СъветаПредседателJ. P. H. Donner[1] ОВ С 15, 20.1.1999 г., стр. 13.[2] ОВ C 150, 28.5.1999 г., стр. 153.[3] Решение 98/416/ЕО на Съвета от 16 юни 1998 г. относно присъединяването на Европейската комисия към Генералната комисия по рибарство за Средиземно море (ОВ L 190, 4.7.1998 г., стр. 34).[4] ОВ L 197, 3.8.2000 г., стр. 35.--------------------------------------------------20041119ПРИЛОЖЕНИЕЕдинствена декларация на Европейската общност относно упражняването на компетентността и правото на гласуване съгласно член II(6) от Споразумението за Генералната комисия по рибарство за Средиземно море (GFCM)Настоящата декларация уточнява компетентността на Европейската общност и тази на нейните държави-членки по въпросите от обхвата на действие на Споразумението за създаване на GFCM.1. Изключителна компетентност на Европейската общностПо точките от дневния ред, които се отнасят за опазването и управлението на живите морски ресурси, Европейската общност има изключителна компетентност и право на гласуване.2. Компетентност на държавите-членкиПо точките от дневния ред от организационно естество (правни и процедурни въпроси), държавите-членки на Европейската общност имат компетентност и право на гласуване.3. Поделена компетентноста) По точките от дневния ред, отнасящи се за статистически данни и аквакултура, компетентността е поделена между Европейската общност и нейните държави-членки. Европейската общност има право на гласуване.б) По точките от дневния ред, отнасящи се за отпускането на помощи за изследвания и развитие, компетентността е поделена между Европейската общност и нейните държави-членки. Държавите-членове имат право на гласуване.в) По точките от дневния ред, свързани с разглеждане на доклади и сътрудничество с други организации, компетентността е поделена между Европейската общност и нейните държави-членки, в съответствие със същите принципи на разпределение на компетентността като тези, изложени в настоящата декларация.г) По точките от дневния ред относно бюджетните въпроси, компетентността е поделена между Европейската общност и нейните държави-членове. Европейската общност има право на гласуване.Настоящата декларация заменя предходната декларация, считано от 1 декември 2004 г., и се прилага за всички заседания на GFCM, освен ако е направено по-особено заявление от Европейската общност по отношение на което и да било заседание или точка от дневния ред.В случай, че се промени обхватът на поделената компетентност между Европейската общност и нейните държави-членки, настоящата декларация ще бъде подменена или изменена.--------------------------------------------------


title: Решение (ОВППС) 2017/1560 на Съвета от 14 септември 2017 година за изменение на Решение (ОВППС) 2016/1693 относно ограничителни мерки срещу ИДИЛ (Даиш) и Ал-Кайда и лица, групи, предприятия и образувания, свързани с тях

text:
               15.9.2017

               BG

               Официален вестник на Европейския съюз

               L 237/71

         РЕШЕНИЕ (ОВППС) 2017/1560 НА СЪВЕТА
   от 14 септември 2017 година
   за изменение на Решение (ОВППС) 2016/1693 относно ограничителни мерки срещу ИДИЛ (Даиш) и Ал-Кайда и лица, групи, предприятия и образувания, свързани с тях
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение (ОВППС) 2016/1693 на Съвета от 20 септември 2016 г. относно ограничителни мерки срещу ИДИЛ (Даиш) и Ал-Кайда и други лица, групи, предприятия и образувания, свързани с тях, и за отмяна на Обща позиция 2002/402/ОВППС (1),
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 20 септември 2016 г. Съветът прие Решение (ОВППС) 2016/1693.

               (2)

               Ограничителните мерки, посочени в член 2, параграф 2 и член 3, параграфи 3 и 4 от Решение (ОВППС) 2016/1693, се прилагат до 23 септември 2017 г. Въз основа на преглед на посоченото решение срокът на прилагане на ограничителните мерки следва да бъде удължен до 31 октомври 2018 г.

               (3)

               Поради това Решение (ОВППС) 2016/1693 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 6, параграф 5 от Решение (ОВППС) 2016/1693 се заменя със следното:

      „5.   Мерките, посочени в член 2, параграф 2 и член 3, параграфи 3 и 4, се прилагат до 31 октомври 2018 г.“.

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 14 септември 2017 година.

            За Съвета

            Председател

         A. ANVELT

      (1)  ОВ L 255, 21.9.2016 г., стр. 25.


title: 2011/21/ЕС: Решение на Европейската централна банка от 13 декември 2010 година относно внасянето на увеличението на капитала на Европейската централна банка от националните централни банки на държавите-членки, чиято парична единица е еврото (ЕЦБ/2010/27)

text:
               15.1.2011

               BG

               Официален вестник на Европейския съюз

               L 11/54

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 13 декември 2010 година
   относно внасянето на увеличението на капитала на Европейската централна банка от националните централни банки на държавите-членки, чиято парична единица е еврото
   (ЕЦБ/2010/27)
   (2011/21/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 28.3 от него,
   като има предвид, че:

               (1)

               Решение ЕЦБ/2008/24 от 12 декември 2008 г. за определяне на мерките, необходими за внасянето на капитала на Европейската централна банка от участващите национални централни банки (1) определи как и в каква степен националните централни банки (НЦБ) на държавите-членки, чиято парична единица е еврото, са длъжни да внесат капитала на Европейската централна банка (ЕЦБ) на 1 януари 2009 г.

               (2)

               Съгласно член 1 от Решение ЕЦБ/2010/26 от 13 декември 2010 г. относно увеличаването на капитала на Европейската централна банка (2) капиталът на ЕЦБ се увеличава с 5 милиарда евро от 5 760 652 402,58 евро на 10 760 652 402,58 евро, считано от 29 декември 2010 г.

               (3)

               В Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (3) се определя алгоритъмът за записване на капитала на ЕЦБ в съответствие с член 29.3 от Устава на ЕСЦБ и се установяват, считано от 1 януари 2009 г., теглата, определени за всяка НЦБ в капиталовия алгоритъм (наричани по-долу „тегла в капиталовия алгоритъм“).

               (4)

               Съгласно член 28.3 от Устава на ЕСЦБ Управителният съвет с квалифицирано мнозинство, предвидено в член 10.3 от Устава на ЕСЦБ, има правомощието да определя степента и формата за внасяне на капитала.

               (5)

               Съгласно член 1 от Решение 2010/416/ЕС на Съвета от 13 юли 2010 г. в съответствие с член 140, параграф 2 от Договора относно приемането на еврото от Естония от 1 януари 2011 г. (4) Естония изпълнява необходимите условия за приемане на еврото и дерогацията за Естония по член 4 от Акта за присъединяване от 2003 г. (5) ще бъде отменена от 1 януари 2011 г.

               (6)

               В съответствие с Решение ЕЦБ/2010/34 от 31 декември 2010 г. относно внасянето на капитал, прехвърлянето на чуждестранни резервни активи и вноските за резервите и провизиите на Европейската централна банка от страна на Eesti Pank (6) Eesti Pank е задължена да внесе оставащата част от дела си, записан в капитала на ЕЦБ, считано от 1 януари 2011 г., като се взимат предвид увеличението на капитала на ЕЦБ с действие от 29 декември 2010 г. и формата, в която капиталът подлежи на внасяне,

         ПРИЕ НАСТОЯЩОТО РЕШЕНИЕ:
   Член 1
   Размер и форма на записания и внесен капитал
   1.   Предвид теглата в капиталовия алгоритъм, определени в член 2 от Решение ЕЦБ/2008/23, и увеличаването на капитала на ЕЦБ съгласно член 1 от Решение ЕЦБ/2010/26, всяка НЦБ притежава общ записан капитал в размерите, посочени срещу името ѝ в таблицата, както следва:

               Национална централна банка

               Евро

               Nationale Bank van België/Banque Nationale de Belgique

               261 010 384,68

               Deutsche Bundesbank

               2 037 777 027,43

               Banc Ceannais na hÉireann/Central Bank of Ireland

               119 518 566,24

               Bank of Greece

               211 436 059,06

               Banco de España

               893 564 575,51

               Banque de France

               1 530 293 899,48

               Banca d’Italia

               1 344 715 688,14

               Central Bank of Cyprus

               14 731 333,14

               Banque centrale du Luxembourg

               18 798 859,75

               Bank Ċentrali ta’ Malta/Central Bank of Malta

               6 800 732,32

               De Nederlandsche Bank

               429 156 339,12

               Oesterreichische Nationalbank

               208 939 587,70

               Banco de Portugal

               188 354 459,65

               Banka Slovenije

               35 381 025,10

               Národná banka Slovenska

               74 614 363,76

               Suomen Pankki

               134 927 820,48

         2.   Всяка НЦБ внася допълнителните суми, посочени срещу името ѝ в таблицата, както следва:

               Национална централна банка

               Евро

               Nationale Bank van België/Banque Nationale de Belgique

               121 280 000

               Deutsche Bundesbank

               946 865 000

               Banc Ceannais na hÉireann/Central Bank of Ireland

               55 535 000

               Bank of Greece

               98 245 000

               Banco de España

               415 200 000

               Banque de France

               711 060 000

               Banca d’Italia

               624 830 000

               Central Bank of Cyprus

               6 845 000

               Banque centrale du Luxembourg

               8 735 000

               Bank Ċentrali ta’ Malta/Central Bank of Malta

               3 160 000

               De Nederlandsche Bank

               199 410 000

               Oesterreichische Nationalbank

               97 085 000

               Banco de Portugal

               87 520 000

               Banka Slovenije

               16 440 000

               Národná banka Slovenska

               34 670 000

               Suomen Pankki

               62 695 000

         3.   НЦБ заплащат на ЕЦБ сумите, определени в параграф 2, посредством отделен превод чрез Трансевропейската автоматизирана система за брутен сетълмент на експресни преводи в реално време (TARGET2).
   4.   Всяка НЦБ внася своя увеличен дял от капитала на три равни годишни вноски. Първата вноска се заплаща на 29 декември 2010 г., а следващите вноски се заплащат два работни дни преди последния работен ден на TARGET2 за следващите две години.
   Член 2
   Влизане в сила
   Настоящото решение влиза в сила на 29 декември 2010 г.

      Съставено във Франкфурт на Майн на 13 декември 2010 година.

            Председател на ЕЦБ

         Jean-Claude TRICHET

      (1)  ОВ L 21, 24.1.2009 г., стр. 69.

      (2)  Вж. стр. 53 от настоящия брой на Официален вестник.

      (3)  ОВ L 21, 24.1.2009 г., стр. 66.

      (4)  ОВ L 196, 28.7.2010 г., стр. 24.

      (5)  Акт относно условията за присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република и промените в учредителните договори на Европейския съюз (ОВ L 236, 23.9.2003 г., стр. 33).

      (6)  Вж. стр. 58 от настоящия брой на Официален вестник.


title: 2011/814/ОВППС: Решение EUTM Сомалия/2/2011 на Комитета по политика и сигурност от 6 декември 2011 година за създаване на комитет на участващите държави за военната мисия на Европейския съюз в подкрепа на обучението на сомалийските сили за сигурност (EUTM Сомалия)

text:
               7.12.2011

               BG

               Официален вестник на Европейския съюз

               L 324/34

         РЕШЕНИЕ EUTM СОМАЛИЯ/2/2011 НА КОМИТЕТА ПО ПОЛИТИКА И СИГУРНОСТ
   от 6 декември 2011 година
   за създаване на комитет на участващите държави за военната мисия на Европейския съюз в подкрепа на обучението на сомалийските сили за сигурност (EUTM Сомалия)
   (2011/814/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (1) (EUTM Сомалия), и по-специално член 8, параграф 5 от него,
   като има предвид, че

               (1)

               Съгласно член 8, параграф 5 от Решение 2010/96/ОВППС на Съвета, Съветът е упълномощил Комитета по политика и сигурност (КПС) да предприема необходимите решения за създаване на комитет на участващите държави за EUTM Сомалия.

               (2)

               В заключенията на Европейския съвет от Ница от 7, 8 и 9 декември 2000 г. и заключенията от Брюксел от 24 и 25 октомври 2002 г. се установяват правилата за участието на трети държави в операции по управление на кризи и за създаването на комитет на участващите държави.

               (3)

               Комитетът на участващите държави ще играе ключова роля в текущото управление на EUTM Сомалия. Той ще бъде основният форум, на който предоставящите принос държави разглеждат съвместно въпроси, свързани с използването на техните въоръжени сили в мисията. КПС, който упражнява политическия контрол и стратегическото ръководство на мисията, ще взема предвид становищата на комитета на участващите държави,

               (4)

               В съответствие с член 5 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната. Следователно Дания не участва в изпълнението на настоящото решение и във финансирането на EUTM Сомалия,

         ПРИЕ НАСТОЯЩОТО РЕШЕНИЕ:
   Член 1
   Създаване и мандат
   Създава се комитет на участващите държави за военната мисия на Европейския съюз в подкрепа на обучението на сомалийските сили за сигурност (EUTM Сомалия). Неговият мандат е установен в заключенията на Европейския съвет от Ница от 7, 8 и 9 декември 2000 г. и в заключенията от Брюксел от 24 и 25 октомври 2002 г.
   Член 2
   Състав
   1.   Членове на комитета на участващите държави са:

               —

               представители на всички държави-членки, и

               —

               представители на трети държави, които участват в мисията и имат съществен военен принос, както е посочено в приложението.

         2.   Командващият мисията на ЕС или неговият представител, генералният директор на военния личен състав на Европейския съюз или неговият представител и представители на Комисията присъстват на заседанията на комитета на участващите държави.
   3.   По целесъобразност могат да бъдат поканени трети лица за съответни части от обсъжданията.
   Член 3
   Председател
   Председател на комитета на участващите държави е върховният представител на Съюза по въпросите на външните работи и политиката на сигурност или негов/неин представител, като председателят провежда тесни консултации с председателя на Военния комитет на Европейския съюз или с негов представител.
   Член 4
   Заседания
   1.   Комитетът на участващите държави се свиква редовно от председателя. Когато обстоятелствата го изискват, могат да бъдат свиквани извънредни заседания по инициатива на председателя или по искане на член на комитета.
   2.   Председателят разпраща предварително проекта за дневен ред и документите, свързани със заседанието. След всяко заседание се разпраща протокол от заседанието.
   Член 5
   Процедури
   1.   Без да се засяга параграф 3 и компетенциите на КПС, както и отговорностите на командващия мисията на ЕС,

               —

               се изисква единодушие на представителите на държавите, които предоставят принос в мисията, за вземане на решения от комитета на участващите държави относно текущото управление на мисията,

               —

               се изисква единодушие на членовете на комитета на участващите държави за отправянето на препоръки от комитета за евентуално адаптиране на оперативното планиране, включително възможно адаптиране на целите.

         Въздържането от гласуване от страна на член на комитета на участващите държави не изключва възможността за постигане на единодушие.
   2.   Председателят установява дали присъства мнозинството от представителите на държавите, които имат право да участват в обсъжданията.
   3.   Всички процедурни въпроси се решават с обикновено мнозинство на присъстващите членове на комитета на участващите държави.
   4.   Дания не участва в решенията на комитета на участващите държави.
   Член 6
   Поверителност
   1.   В съответствие с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (2) за заседанията и работата на комитета на участващите държави се прилагат правилата на Съвета относно сигурността. По-специално, представителите в комитета на участващите държави притежават съответно разрешение за достъп до класифицирана информация.
   2.   По отношение на обсъжданията на комитета на участващите държави се прилага задължението за служебна тайна, освен ако комитетът на участващите държави не реши друго с единодушие.
   Член 7
   Влизане в сила
   Настоящото решение влиза в сила в деня на приемането му.

      Съставено в Брюксел на 6 декември 2011 година.

            За Комитета по политика и сигурност

            Председател

         O. SKOOG

      (1)  ОВ L 44, 19.2.2010 г., стр. 16.

      (2)  ОВ L 141, 27.5.2011 г., стр. 17.

      ПРИЛОЖЕНИЕ

         Списък на третите държави, посочени в член 2, параграф 1, второ тире

                  —

                  Сърбия


title: 2013/100/ЕС: Решение на Съвета от 10 май 2012 година за подписване от името на Европейския съюз и временно прилагане на Споразумение между Европейския съюз и правителството на Демократична социалистическа република Шри Ланка относно някои аспекти на въздухоплавателните услуги

text:
               22.2.2013

               BG

               Официален вестник на Европейския съюз

               L 49/1

      РЕШЕНИЕ НА СЪВЕТА

   от 10 май 2012 година
   за подписване от името на Европейския съюз и временно прилагане на Споразумение между Европейския съюз и правителството на Демократична социалистическа република Шри Ланка относно някои аспекти на въздухоплавателните услуги
   (2013/100/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С решението си от 5 юни 2003 г. Съветът упълномощи Комисията да започне преговори с трети държави за замяната на някои разпоредби на действащите двустранни споразумения със споразумение на равнището на Съюза.

               (2)

               От името на Съюза Комисията договори споразумение с правителството на Демократична социалистическа република Шри Ланка относно някои аспекти на въздухоплавателните услуги („споразумението“) в съответствие с механизмите и насоките в приложението към решението на Съвета от 5 юни 2003 г.

               (3)

               Споразумението следва да се подпише и да се прилага временно, при условие че бъде сключено,

         ПРИЕ НАСТОЯЩОТО РЕШЕНИЕ:
   Член 1
   С настоящото решение подписването на споразумението между Европейския съюз и правителството на Демократична социалистическа република Шри Ланка относно някои аспекти на въздухоплавателните услуги се разрешава от името на Съюза, при условие че посоченото споразумение бъде сключено.
   Текстът на споразумението е приложен към настоящото решениe.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) споразумението от името на Съюза.
   Член 3
   До влизането му в сила споразумението се прилага временно в съответствие с член 7, параграф 2 от споразумението, считано от датата на неговото подписване (1).
   Член 4
   Настоящото решение влиза в сила в деня на приемането му.

      Съставено в Брюксел на 10 май 2012 година.

            За Съвета

            Председател

         U. ELBÆK

      (1)  Датата на подписването на споразумението ще бъде публикувана в Официален вестник на Европейския съюз от Генералния секретариат на Съвета.

         СПОРАЗУМЕНИЕ

      между Европейския съюз и правителството на Демократична социалистическа република Шри Ланка относно някои аспекти на въздухоплавателните услуги
      ЕВРОПЕЙСКИЯТ СЪЮЗ,
      (наричан по-долу „Съюзът“),
      от една страна, и
      ПРАВИТЕЛСТВОТО НА ДЕМОКРАТИЧНА СОЦИАЛИСТИЧЕСКА РЕПУБЛИКА ШРИ ЛАНКА,
      наричана по-долу „Шри Ланка“,
      от друга страна,
      (наричани по-долу „страните“),
      КАТО ОТБЕЛЯЗВАТ, че между няколко държави-членки на Съюза и Шри Ланка са сключени двустранни споразумения за въздухоплавателни услуги,
      КАТО ОТЧИТАТ, че някои разпоредби на двустранните споразумения за въздухоплавателни услуги между държави-членки на Европейския съюз и Шри Ланка, които са в противоречие с правото на Европейския съюз, трябва да бъдат приведени в съответствие с него, за да се създаде солидна правна основа за извършването на въздухоплавателни услуги между Съюза и Шри Ланка, както и за да се осигури тяхната непрекъснатост,
      КАТО ОТБЕЛЯЗВАТ, че Съюзът притежава изключителна компетентност по отношение на някои аспекти, които могат да бъдат включени в двустранните споразумения за въздухоплавателни услуги между държави-членки на Съюза и трети държави,
      КАТО ОТБЕЛЯЗВАТ, че съгласно правото на Европейския съюз установените в държава-членка въздушни превозвачи от Европейския съюз имат право на недискриминационен достъп до въздушни маршрути между държавите-членки на Европейския съюз и трети държави,
      КАТО ВЗЕМАТ ПРЕДВИД споразуменията между Съюза и някои трети държави, предвиждащи възможността граждани на тези трети държави (държави, посочени в приложение 3) да придобиват права на собственост във въздушни превозвачи, лицензирани в съответствие с правото на Съюза,
      КАТО ОТБЕЛЯЗВАТ, че съгласно правото на Съюза въздушните превозвачи по принцип не могат да сключват споразумения, които могат да засегнат търговията между държави-членки на Съюза и които имат за цел или резултат предотвратяването, ограничаването или нарушаването на конкуренцията,
      КАТО ОТЧИТАТ, че разпоредбите на двустранните споразумения за въздухоплавателни услуги, сключени между държави-членки на Съюза и Шри Ланка, които: i) изискват или благоприятстват приемането на споразумения между предприятия, решения на сдружения от предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват последиците от всяко такова споразумение, решение или съгласувана практика; или iii) делегират на въздушни превозвачи или на други частни икономически оператори отговорността за предприемането на мерки, които предотвратяват, нарушават или ограничават конкуренцията между въздушни превозвачи по съответните маршрути, могат да направят неефективни правилата за конкуренцията, приложими към предприятията,
      КАТО ОТЧИТАТ, че когато държава-членка е определила въздушен превозвач, регулаторният контрол над който по отношение на надзора на безопасността се упражнява и поддържа от друга държава-членка, правата на Шри Ланка съгласно разпоредбите за безопасност на споразумението между държавата-членка, определила въздушния превозвач, и Шри Ланка следва да се прилагат еднакво по отношение на тази друга държава-членка,
      КАТО ОТБЕЛЯЗВАТ, че двустранните споразумения за въздухоплавателни услуги, изброени в приложение 1, се основават на общия принцип, че определените авиокомпании на страните по споразумението следва да разполагат със справедливи и равни възможности при обслужване на договорените въздушни линии по посочените маршрути,
      КАТО ОТБЕЛЯЗВАТ, че целта на настоящото споразумение не е да увеличи общия обем на въздушния трафик между Съюза и Шри Ланка, нито да наруши баланса между въздушните превозвачи на ЕС и тези на Шри Ланка, или да бъдат договорени изменения на разпоредбите на действащите двустранни споразумения за въздухоплавателни услуги относно търговските права,
      СЕ СПОРАЗУМЯХА ЗА СЛЕДНОТО:
      Член 1
      Общи условия
      1.   За целите на настоящото споразумение изразът „държави-членки“ означава държави-членки на Европейския съюз, а изразът „Договорите за ЕС“ означава Договора за Европейския съюз и Договора за функционирането на Европейския съюз.
      2.   Позоваването във всяко от споразуменията, изброени в приложение 1, на граждани на държавата-членка, която е страна по това споразумение, се разбира като отнасящо се до граждани на държавите-членки.
      3.   Позоваването във всяко от споразуменията, изброени в приложение 1, на въздушни превозвачи или авиокомпании на държавата-членка, която е страна по това споразумение, се разбира като отнасящо се до въздушни превозвачи или авиокомпании, определени от тази държава-членка.
      4.   Предоставянето на търговски права продължава да се осъществява посредством двустранни споразумения.
      Член 2
      Определяне от държава-членка
      1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение 2, букви а) и б) съответно, по отношение на определянето на въздушен превозвач от съответната държава-членка, неговите лицензи и разрешения, предоставени от Шри Ланка, както и съответно отказа, отнемането, спирането на действието или ограничаването на лицензите и разрешенията на въздушния превозвач.
      2.   При получаване на документ за определяне на превозвач от държава-членка Шри Ланка предоставя съответните лицензи и разрешения с минимално процедурно забавяне, при условие че:

                  а)

                  въздушният превозвач е установен на територията на определящата държава-членка съгласно Договорите за ЕС и притежава валиден оперативен лиценз в съответствие с правото на Съюза; както и

                  б)

                  върху въздушния оператор се упражнява и поддържа действителен регулаторен контрол от страна на държавата-членка, отговорна за издаването на неговото свидетелство за авиационен оператор, и компетентният въздухоплавателен орган е ясно посочен при определянето; както и

                  в)

                  въздушният превозвач е притежаван, пряко или чрез мажоритарен дял, и е действително контролиран от държави-членки и/или граждани на държави-членки, и/или от други държави, изброени в приложение 3, и/или граждани на тези други държави, и по всяко време е действително контролиран от такива държави и/или граждани.

            3.   Шри Ланка може да откаже, отнеме, спре действието или ограничи лицензите или разрешенията на даден въздушен превозвач, определен от държава-членка, когато:

                  а)

                  въздушният превозвач не е установен на територията на определящата държава-членка съгласно Договорите за ЕС или не притежава валиден оперативен лиценз в съответствие с правото на Съюза; или

                  б)

                  не се упражнява или не се поддържа действителен регулаторен контрол върху въздушния превозвач от страна на държавата-членка, отговорна за издаването на неговото свидетелство за авиационен оператор, или съответният въздухоплавателен орган не е ясно посочен при определянето; или

                  в)

                  въздушният превозвач не е притежаван, пряко или чрез мажоритарно участие, или не се контролира действително от държави-членки и/или граждани на държави-членки, и/или от други държави, изброени в приложение 3, и/или от граждани на други такива държави; или

                  г)

                  въздушният превозвач вече има разрешение за дейност съгласно двустранно споразумение между Шри Ланка и друга държава-членка и, като упражнява търговските си права съгласно настоящото споразумение по маршрут, който включва точка в тази друга държава-членка, въздушният превозвач би заобиколил ограниченията върху търговските права, наложени от другото споразумение; или

                  д)

                  определеният въздушен превозвач притежава свидетелство за авиационен оператор, издадено от държава-членка, с която Шри Ланка не е подписала двустранно споразумение за въздухоплавателни услуги, и тази държава-членка е отказала търговски права на Шри Ланка.

            При упражняването на правото си по този параграф Шри Ланка няма да прилага дискриминация между въздушните превозвачи на Общността на основание тяхната националност.
      Член 3
      Безопасност
      1.   Разпоредбите на параграф 2 от настоящия член допълват съответните разпоредби на членовете, изброени в приложение 2, буква в).
      2.   Когато държава-членка е определила въздушен превозвач, регулаторен контрол над който се упражнява и поддържа от друга държава-членка, правата на Шри Ланка съгласно разпоредбите за безопасност на споразумението между държавата-членка, която е определила въздушния превозвач, и Шри Ланка, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
      Член 4
      Съвместимост с правилата за защита на конкуренцията
      1.   Независимо от всяка друга разпоредба с обратен смисъл, нищо във всяко от споразуменията, изброени в приложение 1: i) не изисква или благоприятства приемането на споразумения между предприятия, решения на сдружения на предприятия или съгласувани практики, които възпрепятстват или нарушават конкуренцията; ii) не засилва последиците от всяко такова споразумение, решение или съгласувана практика; и iii) не възлага на частни икономически оператори отговорността за прилагане на мерки, които предотвратяват, нарушават или ограничават конкуренцията.
      2.   Разпоредбите, съдържащи се в споразуменията, изброени в приложение 1, които са несъвместими с параграф 1 от настоящия член, не се прилагат.
      Член 5
      Приложения към споразумението
      Приложенията към настоящото споразумение съставляват неразделна част от него.
      Член 6
      Преразглеждане, ревизия или изменение
      Страните могат по всяко време да преразгледат, ревизират или изменят настоящото споразумение по взаимно съгласие.
      Член 7
      Влизане в сила и временно прилагане
      1.   Настоящото споразумение влиза в сила, след като страните се уведомят взаимно в писмен вид, че съответните им вътрешни процедури, необходими за неговото влизане в сила, са изпълнени.
      2.   Независимо от параграф 1 страните се договарят временно да прилагат настоящото споразумение от датата на подписване до влизането му в сила.
      3.   Настоящото споразумение се прилага по отношение на всички споразумения и договорености, изброени в приложение 1, включително и по отношение на тези, които към датата на подписване на настоящото споразумение все още не са влезли в сила и не се прилагат временно.
      Член 8
      Прекратяване
      1.   В случай на прекратяване на споразумение, посочено в приложение 1, всички разпоредби на настоящото споразумение, които се отнасят до съответното споразумение, посочено в приложение 1, се прекратяват по същото време.
      2.   В случай че всички споразумения, изброени в приложение 1, бъдат прекратени, настоящото споразумение се прекратява по същото време.

         В ПОТВЪРЖДЕНИЕ НА КОЕТО долуподписаните, надлежно упълномощени лица, подписаха настоящото споразумение.
         Съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски език и на езика синхала, като всички текстове са еднакво автентични.
         Съставено в Брюксел на двадесет и седми септември две хиляди и дванадесета година.
         Hecho en Bruselas, el veintisiete de septiembre de dos mil doce.
         V Bruselu dne dvacátého sedmého září dva tisíce dvanáct.
         Udfærdiget i Bruxelles den syvogtyvende september to tusind og tolv.
         Geschehen zu Brüssel am siebenundzwanzigsten September zweitausendzwölf.
         Kahe tuhande kaheteistkümnenda aasta septembrikuu kahekümne seitsmendal päeval Brüsselis.
         Έγινε στις Βρυξέλλες, στις είκοσι εφτά Σεπτεμβρίου δύο χιλιάδες δώδεκα.
         Done at Brussels on the twenty-seventh day of September in the year two thousand and twelve.
         Fait à Bruxelles, le vingt-sept septembre deux mille douze.
         Fatto a Bruxelles, addì ventisette settembre duemiladodici.
         Briselē, divi tūkstoši divpadsmitā gada divdesmit septītajā septembrī.
         Priimta du tūkstančiai dvyliktų metų rugsėjo dvidešimt septintą dieną Briuselyje.
         Kelt Brüsszelben, a kétezer-tizenkettedik év szeptember havának huszonhetedik napján.
         Magħmul fi Brussell, fis-sebgħa u għoxrin jum ta’ Settembru tas-sena elfejn u tnax.
         Gedaan te Brussel, de zevenentwintigste september tweeduizend twaalf.
         Sporządzono w Brukseli dnia dwudziestego siódmego września roku dwa tysiące dwunastego.
         Feito em Bruxelas, em vinte e sete de setembro de dois mil e doze.
         Întocmit la Bruxelles la douăzeci și șapte septembrie două mii doisprezece.
         V Bruseli dvadsiateho siedmeho septembra dvetisícdvanásť.
         V Bruslju, dne sedemindvajsetega septembra leta dva tisoč dvanajst.
         Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattakaksitoista.
         Som skedde i Bryssel den tjugosjunde september tjugohundratolv.

            За Европейския сьюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Правителството на Демократична социалистическа република Шри Ланка
            Por el Gobierno de la República Socialista Democrática de Sri Lanka
            Za vládu Srílanské demokratické socialistické republiky
            For Den Demokratiske Socialistiske Republik Sri Lankas regering
            Für die Regierung der Demokratischen Sozialistischen Republik Sri Lanka
            Sri Lanka Demokraatliku Sotsialistliku Vabariigi valitsuse nimel
            Για την Κυβέρνηση της Λαϊκής Σοσιαλιστικής Δημοκρατίας της Σρι Λάνκα
            For the Government of the Democratic Socialist Republic of Sri Lanka
            Pour le Gouvernement de la République Socialiste Démocratique de Sri Lanka
            Per il governo della Repubblica democratica socialista di Sri Lanka
            Šrilankas Demokrātiskās Sociālistiskās Republikas valdības vārdā –
            Šri Lankos Demokratinės Socialistinės Respublikos Vyriausybės vardu
            A Srí Lanka Demokratikus Szocialista Köztársaság kormánya részéről
            Għall-Gvern tar-Repubblika Demokratika Soċjalista tas-Sri Lanka
            Voor de regering van de Democratische Socialistische Republiek Sri Lanka
            W imieniu Rządu Demokratyczno-Socjalistycznej Republiki Sri Lanki
            Pelo Governo da República Democrática Socialista do Sri Lanca
            Pentru Guvernul Republicii Democratice Socialiste Sri Lanka
            Za vládu Srílanskej demokratickej socialistickej republiky
            Za vlado Demokratične socialistične republike Šrilanke
            Sri Lankan demokraattisen sosialistisen tasavallan hallituksen puolesta
            För demokratiska socialistiska republiken Sri Lankas regering

         ПРИЛОЖЕНИЕ 1

            СПИСЪК НА СПОРАЗУМЕНИЯТА, ЗА КОИТО СЕ ОТНАСЯ ЧЛЕН 1 ОТ НАСТОЯЩОТО СПОРАЗУМЕНИЕ

         Споразумения и други договорености за въздухоплавателни услуги между Шри Ланка и държави-членки, съответно променени или изменени, които към датата на подписването на настоящото споразумение са били сключени, подписани или парафирани:

                     —

                     Споразумение за въздушен превоз между федералното правителство на Австрия и Република Шри Ланка, сключено в Коломбо на 15 февруари 1978 г., наричано в приложение 2 по-долу „Споразумение Шри Ланка — Австрия“;

                     —

                     Споразумение между правителството на Кралство Белгия и правителството на Демократична социалистическа република Шри Ланка относно въздушния транспорт, сключено в Брюксел на 15 декември 1998 г., наричано в приложение 2 по-долу „Споразумение Шри Ланка — Белгия“;

                     —

                     Спогодба за въздушни съобщения между правителството на Народна република България и правителството на Цейлон между и отвъд техните съответни територии, сключено в Коломбо на 27 ноември 1970 г., наричано в приложение 2 по-долу „Споразумение Шри Ланка — България“;

                     —

                     Споразумение за въздушен превоз между правителството на Република Кипър и правителството на Демократична социалистическа република Шри Ланка, парафирано в Коломбо на 15 ноември 2002 г., наричано в приложение 2 по-долу „Споразумение Шри Ланка — Кипър“;

                     —

                     Споразумение за въздухоплавателни услуги между правителството на Чешката република и правителството на Демократична социалистическа република Шри Ланка, сключено в Прага на 20 април 2004 г., наричано в приложение 2 по-долу „Споразумение Шри Ланка — Чешка република“;

                     —

                     Споразумение за въздухоплавателни услуги между правителството на Дания и правителството на Цейлон, сключено в Коломбо на 29 май 1959 г., наричано в приложение 2 по-долу „Споразумение Шри Ланка — Дания“;

                     —

                     Споразумение за въздушен превоз между Република Франция и Цейлон, сключено в Коломбо на 18 април 1966 г., наричано в приложение 2 по-долу „Споразумение Шри Ланка — Франция“;

                     —

                     Споразумение за въздушен превоз между Федерална република Германия и Република Шри Ланка, сключено в Коломбо на 24 юли 1973 г., наричано в приложение 2 по-долу „Споразумение Шри Ланка — Германия“;

                     —

                     Споразумение за въздушен превоз между правителството на Република Гърция и правителството на Демократична социалистическа република Шри Ланка, парафирано в Атина на 5 ноември 2002 г., наричано в приложение 2 по-долу „Споразумение Шри Ланка — Гърция“;

                     —

                     Споразумение за въздухоплавателни услуги между правителството на Италианската република и правителството на Цейлон, сключено в Коломбо на 1 юни 1959 г., наричано в приложение 2 по-долу „Споразумение Шри Ланка — Италия“;

                     —

                     Споразумение между правителството на Кралство Нидерландия и правителството на Цейлон за въздухоплавателни услуги между и отвъд техните територии, подписано в Коломбо на 14 септември 1953 г., наричано по-долу в приложение 2 „Споразумение Шри Ланка — Нидерландия“,

                     —

                     Споразумение между правителството на Полската народна република и правителството на Демократична социалистическа република Шри Ланка за въздухоплавателни услуги между и отвъд техните територии, сключено в Коломбо на 26 януари 1982 г., наричано в приложение 2 по-долу „Споразумение Шри Ланка — Полша“;

                     —

                     Споразумение за въздухоплавателни услуги между правителството на Швеция и правителството на Цейлон, сключено в Коломбо на 29 май 1959 г., наричано в приложение 2 по-долу „Споразумение Шри Ланка — Швеция“;

                     —

                     Споразумение за въздухоплавателни услуги между правителството на Обединеното кралство Великобритания и Северна Ирландия и правителството на Демократична социалистическа република Шри Ланка, сключено в Коломбо на 22 април 1998 г., изменено, наричано в приложение 2 по-долу „Споразумение Шри Ланка — Обединено кралство“.

         ПРИЛОЖЕНИЕ 2

            СПИСЪК НА ЧЛЕНОВЕТЕ ОТ СПОРАЗУМЕНИЯТА, ИЗБРОЕНИ В ПРИЛОЖЕНИЕ 1, ЗА КОИТО СЕ ОТНАСЯТ ЧЛЕНОВЕ 2—4 ОТ НАСТОЯЩОТО СПОРАЗУМЕНИЕ

                     а)

                     Определяне от държава-членка:

                                 —

                                 член 3 от Споразумението Шри Ланка — Австрия;

                                 —

                                 член 3 от Споразумението Шри Ланка — Белгия;

                                 —

                                 член 4 от Споразумението Шри Ланка — Кипър;

                                 —

                                 член 3 от Споразумението Шри Ланка — Чешка република;

                                 —

                                 член 2 от Споразумението Шри Ланка — Дания;

                                 —

                                 член 3 от Споразумението Шри Ланка — Франция;

                                 —

                                 член 3, параграф 4 от Споразумението Шри Ланка — Германия;

                                 —

                                 член 3 от Споразумението Шри Ланка — Гърция;

                                 —

                                 член 4, параграфи 1—3 от Споразумението Шри Ланка — Италия;

                                 —

                                 член 2 от Споразумението Шри Ланка — Нидерландия;

                                 —

                                 член 3 от Споразумението Шри Ланка — Полша;

                                 —

                                 член 2 от Споразумението Шри Ланка — Швеция;

                                 —

                                 член 4 от Споразумението Шри Ланка — Обединеното кралство.

                     б)

                     Отказ, отнемане, спиране на действието или ограничаване на лицензи или разрешения:

                                 —

                                 член 4 от Споразумението Шри Ланка — Австрия;

                                 —

                                 член 5 от Споразумението Шри Ланка — Белгия;

                                 —

                                 член 3, параграф 4 от Споразумението Шри Ланка - България;

                                 —

                                 член 5 от Споразумението Шри Ланка — Кипър;

                                 —

                                 член 4 от Споразумението Шри Ланка — Чешка република;

                                 —

                                 член 6 от Споразумението Шри Ланка — Дания;

                                 —

                                 член 3, параграф 4 и член 4 от Споразумението Шри Ланка — Франция;

                                 —

                                 член 4, параграф 1 от Споразумението Шри Ланка — Германия;

                                 —

                                 член 4 от Споразумението Шри Ланка — Гърция;

                                 —

                                 член 4, параграфи 4—6 от Споразумението Шри Ланка — Италия;

                                 —

                                 член 3 от Споразумението Шри Ланка — Нидерландия;

                                 —

                                 член 6 от Споразумението Шри Ланка — Швеция;

                                 —

                                 член 5 от Споразумението Шри Ланка — Обединеното кралство.

                     в)

                     Безопасност:

                                 —

                                 член 7 от Споразумението Шри Ланка — Австрия;

                                 —

                                 член 7 от Споразумението Шри Ланка — Белгия;

                                 —

                                 член 10 от Споразумението Шри Ланка — Кипър;

                                 —

                                 член 7 от Споразумението Шри Ланка — Чешка република;

                                 —

                                 член 4 от Споразумението Шри Ланка — Дания;

                                 —

                                 член 7 от Споразумението Шри Ланка — Гърция;

                                 —

                                 член 7 от Споразумението Шри Ланка — Полша;

                                 —

                                 член 4 от Споразумението Шри Ланка — Швеция.

         ПРИЛОЖЕНИЕ 3

            СПИСЪК НА ДРУГИ ДЪРЖАВИ, ЗА КОИТО СЕ ОТНАСЯ ЧЛЕН 2 ОТ НАСТОЯЩОТО СПОРАЗУМЕНИЕ

                     а)

                     Република Исландия (съгласно Споразумението за Европейското икономическо пространство);

                     б)

                     Княжество Лихтенщайн (съгласно Споразумението за Европейското икономическо пространство);

                     в)

                     Кралство Норвегия (съгласно Споразумението за Европейското икономическо пространство);

                     г)

                     Конфедерация Швейцария (съгласно Споразумението между Европейската общност и Конфедерация Швейцария по въпроси на въздушния транспорт).


title: 2009/984/ЕС: Решение на Комисията от 17 декември 2009 година за определяне на крайното салдо, дължимо на или възстановимо от Чешката република, Унгария и Словения при приключването на преходните програми за развитието на селските райони, финансирани от Европейския фонд за ориентиране и гарантиране на селското стопанство (ФЕОГА) (нотифицирано под номер C(2009) 10032)

text:
               19.12.2009

               BG

               Официален вестник на Европейския съюз

               L 338/95

      РЕШЕНИЕ НА КОМИСИЯТА

   от 17 декември 2009 година
   за определяне на крайното салдо, дължимо на или възстановимо от Чешката република, Унгария и Словения при приключването на преходните програми за развитието на селските райони, финансирани от Европейския фонд за ориентиране и гарантиране на селското стопанство (ФЕОГА)
   (нотифицирано под номер C(2009) 10032)
   (само текстовете на словенски, унгарски и чешки език са автентични)
   (2009/984/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 27/2004 на Комисията от 5 януари 2004 г. относно определяне на преходни подробни правила за прилагането на Регламент (ЕО) № 1257/1999 на Съвета по отношение на финансирането, чрез секцията „Гарантиране“ на Европейския фонд за ориентиране и гарантиране на земеделието, на мерките за развитие на селските райони в Чешката република, Естония, Кипър, Латвия, Литва, Унгария, Малта, Полша, Словения и Словакия (1), и по-специално член 3, параграф 4 от него,
   като взе предвид Регламент (ЕО) № 1260/1999 на Съвета от 21 юни 1999 г. за определяне на общи разпоредби за структурните фондове (2), и по-специално член 32, параграф 3 от него,
   като взе предвид Регламент (ЕО) № 1257/1999 на Съвета от 17 май 1999 г. относно подпомагане на развитието на селските райони от Европейския фонд за ориентиране и гарантиране на земеделието (3), и по-специално член 47, параграф 3 от него,
   след консултации с Комитета по земеделските фондове,
   като има предвид, че:

               (1)

               Въз основа на предоставените от Чешката република, Унгария и Словения годишни счетоводни отчети относно разходите във връзка с мерките за развитие на селските райони, придружени от необходимата информация, сметките на разплащателните агенции, посочени в член 6, параграф 2 от Регламент (ЕО) № 1290/2005 на Съвета относно финансирането на Общата селскостопанска политика (4), бяха приключени за финансовите години 2005 (5), 2006 (6), 2007 (7) и 2008 (8). Съответните решения за приключване бяха приети.

               (2)

               Разплащателните агенции, отговорни за преходните програми за развитие на селските райони на Чешката република, Унгария и Словения за периода 2004—2006 г., подадоха окончателната декларация за разходите и искането за окончателно плащане преди 15 октомври 2008 г.; следователно с посочените по-горе решения за приключване на сметките се приспадат всички разходи по програмата.

               (3)

               В член 32, параграф 3 от Регламент (ЕО) № 1260/1999 се предвижда, че общият размер на извършените по програмата съвкупни разходи, преди плащане на крайното салдо, не надвишава 95 % от финансовото участие на Общността по програмата.

               (4)

               По отношение на разходите за развитие на селските райони, обхванати от член 3, параграф 4 от Регламент (ЕО) № 27/2004, дължимото или възстановимото крайно салдо се изчислява въз основа на най-актуалното решение за приключване на сметките и допълнителната информация, предоставена от Чешката република, Унгария и Словения съгласно съображение 5 по-долу.

               (5)

               С оглед на приключването на преходните програми за развитие на селските райони съответните държави-членки бяха призовани да предоставят информация относно непогасения дълг по програмите. При изчисляване на крайното салдо Комисията провери и взе предвид данните за дълга.

               (6)

               Тъй като Естония, Кипър, Латвия, Литва, Малта, Полша и Словакия не подадоха окончателна декларация за разходите и искане за окончателно плащане преди 15 октомври 2008 г., прекратяването на съответните програми ще трябва да бъде предложено в бъдещо решение.

               (7)

               В съответствие с член 30, параграф 2 от Регламент (ЕО) № 1290/2005 настоящото решение не засяга решенията, взети впоследствие от Комисията и изключващи от общностно финансиране разходите, които не са извършени в съответствие с правилата на Общността,

         ПРИЕ НАСТОЯЩОТО РЕШЕНИЕ:
   Член 1
   Сумите на крайното салдо, които по силата на настоящото решение във връзка с мерките за развитие на селските райони в Чешката република, Унгария и Словения подлежат на възстановяване от или на плащане в полза на всяка една държава-членка, са посочени в приложението.
   Член 2
   По отношение на сметките на разплащателните агенции на държавите-членки във връзка с мерките за развитие на селските райони в Естония, Кипър, Латвия, Литва, Малта, Полша и Словакия приключването на преходните програми за развитие на селските райони е предмет на бъдещо решение.
   Член 3
   Адресати на настоящото решение са Чешката република, Република Унгария и Република Словения.

      Съставено в Брюксел на 17 декември 2009 година.

            За Комисията

         Mariann FISCHER BOEL

            Член на Комисията

      (1)  ОВ L 5, 9.1.2004 г., стр. 36.

      (2)  ОВ L 161, 26.6.1999 г., стр. 1.

      (3)  ОВ L 160, 26.6.1999 г., стр. 80.

      (4)  ОВ L 209, 11.8.2005 г., стр. 1.

      (5)  ОВ L 118, 3.5.2006 г., стр. 20 и ОВ L 122, 11.5.2007 г., стр. 47.

      (6)  ОВ L 122, 11.5.2007 г., стр. 41.

      (7)  ОВ L 139, 29.5.2008 г., стр. 25.

      (8)  ОВ L 111, 5.5.2009 г., стр. 35.

      ПРИЛОЖЕНИЕ

         Преходни програми за развитие на селските райони: декларирани разходи 2000—2006 г., крайно салдо и отмяна на бюджетните задължения на ЕС за съфинансиране

                  (EUR)

                     Нови държави-членки:

                     CZ

                     HU

                     SI

                     Декларирани разходи 2004—2008 г.

                  A

                  Общ размер на бюджетните задължения за програмата

                  542 800 000,00

                  602 300 000,00

                  281 600 000,00

                  Б

                  Допустими разходи, извършени от държавите-членки преди 15.10.2008 г.

                  542 799 982,00

                  602 096 646,00

                  282 041 275,00

                  В

                  Годишно приспаднати разходи

                  2004

                  2005

                  145 160 224,00

                  37 272 434,19

                  73 638 853,19

                  2006

                  176 481 317,23

                  296 024 258,77

                  118 941 385,27

                  2007

                  188 407 840,07

                  178 498 827,76

                  88 853 612,73

                  2008

                  32 399 539,50

                  90 290 537,46

                  607 424,53

                  Общо приспаднати разходи 2004—2008 г.

                  542 448 920,80

                  602 086 058,18

                  282 041 275,72

                     Крайно салдо и отмяна на бюджетните задължения на ЕС за съфинансиране (към момента на приключване)

                  Г

                  Общо допустими разходи (по-малкото от: Б или В)

                  542 448 920,80

                  602 086 058,18

                  282 041 275,00

                  Д

                  От които: суми, възстановени от държавите-членки във връзка с нередности, които ще бъдат приспаднати от крайното салдо

                  249 112,34

                  1 352 932,08

                  2 438 683,32

                  Е

                  Общо допустими разходи, които подлежат на възстановяване (Г–Д)

                  542 199 808,46

                  600 733 126,10

                  279 602 591,68

                  Ж

                  От които: осъществени авансови плащания

                  86 848 000,00

                  96 368 000,00

                  45 056 000,00

                  З

                  От които: осъществени междинни плащания

                  428 812 000,00

                  475 817 000,00

                  222 464 000,00

                  И

                  Дължимо или възстановимо крайно нетно салдо (Е–Ж–З)

                  26 539 808,46

                  28 548 126,10

                  12 082 591,68


title: 2010/284/ЕС: Решение на Съвета от 19 януари 2010 година относно наличието на прекомерен дефицит в Чешката република

text:
               21.5.2010

               BG

               Официален вестник на Европейския съюз

               L 125/36

         РЕШЕНИЕ НА СЪВЕТА
   от 19 януари 2010 година
   относно наличието на прекомерен дефицит в Чешката република
   (2010/284/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 7 във връзка с член 126, параграф 13 от него,
   като взе предвид предложението на Комисията,
   като взе предвид съображенията, представени от Чешката република,
   като има предвид, че:

               (1)

               Съгласно член 126, параграф 1 от Договора за функционирането на Европейския съюз държавите-членки трябва да избягват прекомерен бюджетен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и висок и устойчив растеж, водещ до създаване на трудова заетост.

               (3)

               Процедурата при прекомерен дефицит (ППД) съгласно член 126 от Договора за функционирането на Европейския съюз, уточнена в Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (1) (който е част от Пакта за стабилност и растеж), предвижда вземане на решение за наличието на прекомерен дефицит. С Регламент (ЕО) № 1467/97 също така се установяват разпоредби за изпълнение на член 104 от Договора за създаване на Европейската общност, който стана член 126 от Договора за функционирането на Европейския съюз. Протоколът относно процедурата при прекомерен дефицит, приложен към Договора за функционирането на Европейския съюз, определя допълнителни разпоредби, свързани с прилагането на ППД. С Регламент (ЕО) № 479/2009 на Съвета (2) се установяват подробни правила и определения за прилагането на разпоредбите на посочения протокол.

               (4)

               Реформата на Пакта за стабилност и растеж от 2005 г. имаше за цел да засили неговата ефективност и да заздрави икономическата му основа, както и да запази устойчивостта на публичните финанси в дългосрочен план. По-специално тя целеше да гарантира, че икономическият и бюджетният контекст са взети изцяло предвид на всеки етап от ППД. По този начин Пактът за стабилност и растеж осигурява рамката за подкрепа на държавните политики за бързо възстановяване на стабилното състояние на бюджета, като се отчита икономическата ситуация.

               (5)

               В член 104, параграф 5 от Договора за създаване на Европейската общност, който стана член 126, параграф 5 от Договора за функционирането на Европейския съюз, се изисква Комисията да изпрати становище до Съвета, ако тя счита, че в дадена държава-членка съществува или може да възникне прекомерен дефицит. Като взе предвид доклада си в съответствие с член 104, параграф 3 от Договора за създаване на Европейската общност, който стана член 126, параграф 3 от Договора за функционирането на Европейския съюз, и становището на Икономическия и финансов комитет в съответствие с член 104, параграф 4 от Договора за създаване на Европейската общност, който стана член 126, параграф 4 от Договора за функционирането на Европейския съюз, Комисията заключи, че в Чешката република съществува прекомерен дефицит. Следователно на 11 ноември 2009 г. Комисията изпрати становище до Съвета по отношение на Чешката република (3).

               (6)

               В член 126, параграф 6 от Договора за функционирането на Европейския съюз се предвижда, че Съветът следва да разгледа всички съображения, които заинтересованата държава-членка може да желае да представи, преди да реши, след цялостна оценка, дали съществува прекомерен дефицит. В случая на Чешката република цялостната оценка води до заключенията, посочени в настоящото решение.

               (7)

               Според данните, представени от чешките власти през октомври 2009 г., се планира дефицитът по консолидирания държавен бюджет в Чешката република да достигне 6,6 % от БВП през 2009 г., като по този начин превишава значително референтната стойност от 3 % от БВП. Въз основа на прогнозата на службите на Комисията от есента на 2009 г. планираното превишение на референтната стойност се определя като извънредно по смисъла на Договора и на Пакта за стабилност и растеж. По-специално то се дължи и на драстичен икономически спад по смисъла на Договора и на Пакта за стабилност и растеж. Според прогнозата на службите на Комисията от есента на 2009 г. се предвижда реалният БВП да спадне с 4,8 % през 2009 г., при положителен растеж от 2,5 % през 2008 г., което отразява главно влиянието на световната икономическа криза. Макар че номиналният дефицит започна да нараства едва през 2008 г., влошаването на структурния баланс бе започнало по-рано, още когато икономическите условия бяха добри. Освен това планираното превишение на референтната стойност не може да се смята за временно, след като според прогнозите на службите на Комисията от есента на 2009 г. дефицитът по консолидирания държавен бюджет се очаква да достигне 5,5 % от БВП през 2010 г. и 5,7 % от БВП през 2011 г. въз основа на предположението, че политиката остане непроменена. В прогнозата се отчита ефектът на антикризисните мерки, които все още ще се прилагат през 2010 г. (две мерки в размер на приблизително 0,7 % от БВП са постоянни), както и на пакета от мерки за фискална консолидация за 2010 г., приет от чешките власти през октомври 2009 г. Залегналият в Договора критерий за дефицита не е изпълнен.

               (8)

               Според данните, представени от чешките власти през октомври 2009 г., консолидираният брутен държавен дълг остава далеч под референтната стойност от 60 % от БВП, като през 2009 г. се планира той да възлезе на 35,5 % от БВП. Според прогнозата на службите на Комисията от есента на 2009 г. съотношението на дълга ще се увеличи бързо, достигайки 44 % от БВП през 2011 г. въз основа на предположението, че политиката остане непроменена.

               (9)

               Съгласно член 2, параграф 4 от Регламент (ЕО) № 1467/97 „значимите фактори“ може да бъдат взети предвид при етапите, водещи до вземане на решение от страна на Съвета за наличието на прекомерен дефицит в съответствие с член 126, параграф 6 от Договора за функционирането на Европейския съюз, само ако е изпълнено двойното условие — дефицитът да бъде близо до референтната стойност и превишението на референтната стойност да е временно. В случая с Чешката република двойното условие не е изпълнено. Следователно значимите фактори не са взети предвид при етапите, водещи до настоящото решение,

         ПРИЕ НАСТОЯЩОТО РЕШЕНИЕ:
   Член 1
   От цялостната оценка следва, че в Чешката република съществува прекомерен дефицит.
   Член 2
   Адресат на настоящото решение е Чешката република.

      Съставено в Брюксел на 19 януари 2010 година.

            За Съвета

            Председател

         E. SALGADO

      (1)  ОВ L 209, 2.8.1997 г., стр. 6.

      (2)  ОВ L 145, 10.6.2009 г., стp. 1.

      (3)  Всички документи, свързани с ППД за Чешката република, може да бъдат намерени на следния уебсайт: http://ec.europa.eu/economy_finance/netstartsearch/pdfsearch/pdf.cfm?mode=_m2


title: Решение на Съвета, заседаващ в състав държавни глави или правителствени ръководители от 21 март 2003 година за изменение на член 10.2 от Устава на Европейската система на централните банки и на Европейската централна банка

text:
Важна правна забележка

|

32003D0223

Официален вестник n° L 083 , 01/04/2003 стр. 0066 - 0068 специално чешко издание глава 01 том 04 стр. 294  - 296 специално испанско издание глава 01 том 04 стр. 294  - 296 специално унгарско издание глава 01 том 04 стр. 294  - 296 специално литвийско издание глава 01 том 04 стр. 294  - 296 LV.ES глава 01 том 04 стр. 294  - 296 MT.ES глава 01 том 04 стр. 294  - 296 PL.ES глава 01 том 04 стр. 294  - 296 SK.ES глава 01 том 04 стр. 294  - 296 специално словенско издание глава 01 том 04 стр. 294  - 296

		20030321Решение на Съвета, заседаващ в състав държавни глави или правителствени ръководителиот 21 март 2003 годиназа изменение на член 10.2 от Устава на Европейската система на централните банки и на Европейската централна банка(2003/223/ЕО)СЪВЕТЪТ, ЗАСЕДАВАЩ В СЪСТАВ ДЪРЖАВНИ ГЛАВИ ИЛИ ПРАВИТЕЛСТВЕНИ РЪКОВОДИТЕЛИ,като взе предвид Устава на Европейската система на централните банки и на Европейската централна банка [1], и по-специално член 10.6 от него,като взе предвид препоръката от Европейската централна банка [2],като взе предвид становището на Европейския парламент [3],като взе предвид становището на Комисията [4];като има предвид, че:(1) Разширяването на Еурозоната ще доведе до увеличаване броя на членовете на Управителния съвет на Европейската централна банка (ЕЦБ). Налице е нужда да се поддържа способността на Управителния съвет за ефективен и своевременен процес на вземане на решения в разширената Еурозона, независимо от броя на държавите-членки, които са приели еурото. За да се направи това, броят на управителите, които разполагат с право на глас, ще трябва да е по-малък от общия брой на управителите в Управителния съвет. Една ротационна система би представлявала справедлив, ефективен и приемлив начин за предоставяне на право на глас на управителите в Управителния съвет. Сбор от 15 права на глас за управителите би представлявал подходящ баланс между, от една страна, приемственост на съществуващото положение, включително балансирано разпределение на правата на глас между шестте членове на Изпълнителния съвет, и останалите членове на Управителния съвет и, от друга страна, нуждата да се гарантира ефективен процес на вземане на решения в значително по-разширен Управителен съвет.(2) С оглед назначаването им на европейско равнище по силата на процедура от Договора, и ролята им в Европейската централна банка, чиято компетентност се разпростира над цялата Еурозона, всеки член на Изпълнителния съвет следва да запази постоянно право на глас в Управителния съвет.(3) Начините на гласуване в Управителния съвет се изменят въз основа на член 10.6 от Устава. Тъй като настоящият член засяга само единствено изменения на член 10.2 от Устава, всяка промяна в начините на гласуване не оказва влияние върху гласуването по решения, приети в съответствие с членове 10.3, 10.6 и 41.2 от Устава.(4) В структурните елементи на избраната ротационна система са отразени пет основни принципа. Принципът "един член — един глас", който е основен принцип за процеса на взимане на решения от Управителния съвет, продължава да се прилага за всички членове на Управителния съвет, които имат право на глас. Всички членове на Управителния съвет продължават да участват в заседанията му лично и независимо, без значение дали те разполагат или не разполагат с право на глас. Ротационната система е устойчива, в смисъл че тя е способна да вмести всяко предстоящо разширяване на Еурозоната в рамките на досега установения максимален брой държави-членки. Нещо повече, чрез ротационната система се предотвратява ситуации, в които тези управители с право на глас са от националните централни банки (НЦБ) на държави-членки, които, взети заедно, се считат, че не отразяват икономиката на Еурозоната като цяло. Най-накрая, ротационната система е прозрачна.(5) Разпределението на управителите в групи, както и предоставянето на специфичен брой права на глас на тези групи целят да гарантират, че тези управители, които разполагат с право на глас, са от НЦБ на държавите-членки, които, взети заедно, представляват икономиката на Еурозоната като цяло. Управителите ще използват правото си на глас с различна периодичност в зависимост от относителния дял на икономиката на НЦБ на тяхната държава-членка в рамките на Еурозоната. Така разпределението на управителите в групи зависи от класифицирането на НЦБ на техните държави-членки, основано на индикатор с два компонента: размерът на дела на НЦБ на тяхната държава-членка i) в общия брутен национален продукт в пазарни цени (наричан по-долу БНПпц) на държавата-членка, която е приела еурото, и ii) в общия агрегиран баланс на парично-финансовите институции (наричан по-долу ОАБПФИ) на държавите-членки, които са приели еурото. Икономическата тежест на държава-членка, както е отразена в нейния БНПпц, е подходящ компонент, тъй като значението на решенията на централната банка е по-голямо в държави-членки с по-големи икономики, отколкото в тези с по-малки икономики. Същевременно размерът на финансовия сектор на държава-членка също е от особено значение за решенията на централната банка, тъй като насрещните страни по операциите на централната банка принадлежат на този сектор. На БНПпц се придава тегло пет шести, а на ОАБПФИ — една шеста. Този избор на съотношение на теглата е подходящ, тъй като това би значело, че финансовият сектор е представен в достатъчна степен и съответно на значението си.(6) С цел да се осигури плавното въвеждане на ротационната система, нейното установяване се извършва на два етапа. През първия етап управителите ще бъдат разпределени в две групи в момента, в който броят им надхвърли 15 души. Честотата на право на глас на управителите, разпределени в първата група, няма да е по-малка от честотата на право на глас на тези от втората група. Когато в Еурозоната се включат съществен брой нови държави-членки, т.е. броят на управителите надвиши 21 души, те ще бъдат разпределени в три групи. Във всяка една група управителите разполагат с право на глас за определен еднакъв период от време. Подробните разпоредби по изпълнението на двата принципа, както и всяко възможно решение, с което се отлага началото на ротационната система, за да се избегне ситуация, когато управителите във всяка група притежават честота на гласуване от 100 %, се приемат от Управителния съвет с мнозинство две трети от всичките членове, със или без право на глас.(7) Дяловете на всяка държава-членка на съответната национална централна банка в общия БНПпц и в ОАБПФИ на държава-членка, която е приела еурото, трябва да се коригират, когато се коригира общият БНПпц в съответствие с член 29.3 от Устава или когато броят на управителите в Управителния съвет се увеличи. Новите дялове, следствие от периодичните корекции, ще се прилагат считано от първия ден на следващата година. В случаите, когато един или повече управители станат членове на Управителния съвет, референтните периоди, които се използват за изчисляване на дяловете на държавите-членки на съответните НЦБ в общия БНПпц и в ОАБПФИ на държавите-членки, които са приели еурото, следва да бъдат идентични с тези, използвани за последните петгодишни изчисления на дяловете. Новите дялове, резултат от такива нередовни корекции, ще се прилагат считано от деня, в който управителят (управителите) се присъедини (присъединят) към Управителния съвет. Тези оперативни детайли са част от разпоредбите по приложение, които следва да се приемат от Управителния съвет,РЕШИ:Член 1Уставът на Европейската система на централните банки и на Европейската централна банка се изменя, както следва:Член 10.2. от Устава се заменя със следния текст:"(10.2) Всеки член на Управителния съвет разполага с един глас. Считано от датата, на която броят на членовете на Управителния съвет надхвърли 21, всеки член на Изпълнителния съвет ще разполага с един глас, а броят на управителите с право на глас ще бъде 15. Тези права на глас се предоставят и разпределят на ротационен принцип, както следва:- считано от датата, когато броят на управителите надхвърли 15, докато достигне 22, управителите са разпределени в две групи в съответствие с класифицирането на размера на дела на тяхната държава-членка на националната централна банка в общия брутен национален продукт по пазарни цени и в общия счетоводен баланс на парично-финансовите институции на държавите-членки, които са приели еурото. Дяловете в общия брутен национален продукт по пазарни цени и в общия счетоводен баланс на парично-финансовите институции имат тежест съответно пет шести и една шеста. Първата група се състои от петима управители, а втората — от останалите. Честотата на правото на глас на управителите, разпределени в първата група, няма да е по-малка от честотата на право на глас на тези от втората група. В съответствие с предходното изречение първата група притежава четири гласа при гласуване, а втората разполага с единадесет гласа при гласуване,- считано от датата, когато броят на управителите достигне 22, управителите се разпределят в три групи съгласно класиране, основано на горните критерии. Първата група се състои от петима управители и разполага с четири гласа при гласуване. Втората група се състои от половината от общия брой на управителите, като всяка дроб се закръгля до най-близкото цяло число, и разполага с осем гласа при гласуване. Третата група се състои от останалите управители и разполага с три гласа при гласуване,- във всяка група управителите имат своето право на глас за еднакъв период от време,- за целите на изчисляване на дяловете в общия брутен национален продукт по пазарни цени се прилага член 29.2. Общият агрегиран баланс на парично-финансовите институции се изчислява в съответствие със статистическата рамка, приложима в Европейската общност по времето на изчисляването,- в случаите, когато общият брутен национален продукт по пазарни цени се изчислява в съответствие с член 29.3 или когато броят на управителите се увеличи, размерът и/или съставът на групите се коригира в съответствие с гореспоменатите принципи,- Управителният съвет с мнозинство от две трети от всички членове, със или без право на глас, приема всички необходими мерки за прилагане на горните принципи и може да реши да отложи началото на ротационната система до датата, когато броят на управителите надхвърли 18 души.Правото на глас се упражнява лично. Чрез дерогация от това правило, процедурният правилник, посочен в член 12.3, може да предвиди, че членовете на Управителния съвет може да гласуват чрез телеконферентна връзка. Тези правила също така предвиждат член на Управителния съвет, който не може да присъства на заседание на Управителния съвет за продължителен период, да може да назначи свой заместник като член на Управителния съвет.Разпоредбите на предходните параграфи не накърняват правото на глас на членовете на Управителния съвет, със или без право на глас, съгласно членове 10.3, 10.6 и 41.2.Освен ако не е предвидено друго в настоящия устав, Управителният съвет взема решения с обикновено мнозинство от гласовете на членовете, имащи право на глас. В случай на равенство председателят има решаващ глас.За провеждане на гласуване на Управителният съвет е необходим кворум от две трети от членовете имащи право на глас. При липса на кворум председателят може да свика извънредно заседание, на което решенията могат да се вземат без оглед на кворума."Член 21. Настоящото решение се ратифицира от всички държави-членки в съответствие с изискванията на техните конституции. Инструментите за ратификация се депозират при правителството на Италианската република.2. Настоящото решение влиза в сила на първия ден от втория месец след този, в който е депозиран инструментът за ратификация на последната държава-членка за изпълнение на тази формалност.Съставено в Брюксел на 21 март 2003 година.За Съвета, заседаващ в състав от държавни глави или правителствени ръководителиПредседателC. Simitis[1] Устав, установен с протокол, приложен към Договора за създаване на Европейската общност, изменен с Договора от Ница.[2] ОВ C 29, 7.2.2003 г., стр. 6.[3] Становище от 13 март 2003 г. (все още непубликувано в Официален вестник).[4] Становище от 21 февруари 2003 г. (все още непубликувано в Официален вестник).--------------------------------------------------